stanford-oval/wikipedia huggingface dataset:
พระราชอุดมมงคล (เอหม่อง อุตฺตมรมฺโภ)
ประวัติ

หลวงพ่ออุตตมะ เดิมชื่อ เอหม่อง (พม่า: အေမောင်) เกิดเมื่อ พ.ศ. 2453 ที่โมกกะเนียง ตำบลเกลาสะ อำเภอเย่ จังหวัดเย่ (เดิมอยู่ในจังหวัดเมาะลำเลิง) ประเทศพม่า เป็นบุตรคนโตในครอบครัวเชื้อสายมอญ จำนวน 12 คน ของนายโง และนางทองสุก หลังเรียนหนังสือจบจากพม่าเมื่ออายุ 18 ปี ได้บรรพชาเป็นสามเณรที่วัดเกลาสะ ได้ศึกษาภาษาบาลี และพระปริยัติธรรมจนสอบได้นักธรรมชั้นโท อุปสมบทเป็นพระภิกษุที่วัดเกลาสะ ได้รับฉายาว่า อุตตมรัมโภ แปลว่า ผู้มีความพากเพียรอันสูงสุด โดยได้ตั้งเจตจำนงที่จะบวชไม่สึกจนตลอดชีวิต
เมื่อ พ.ศ. 2475 อุตตมรัมโภภิกขุสามารถสอบได้นักธรรมชั้นเอก จากสำนักเรียนวัดปราสาททอง อำเภอเย่ จังหวัดเมาะลำเลิง ต่อมา พ.ศ. 2484 สอบได้เปรียญธรรม 8 ประโยค ซึ่งเป็นชั้นสูงสุดของคณะสงฆ์ในประเทศพม่า ที่สำนักเรียนวัดสุขการี อำเภอสะเทิม จังหวัดสะเทิม อุตตมรัมโภภิกขุจึงได้เดินทางไปศึกษาวิปัสสนากรรมฐานที่วัดตองจอย และวัดป่าเลไลยก์ จนมีความรู้ความสามารถในเรื่องวิปัสสนากรรมฐาน ตลอดจนวิชาไสยศาสตร์และพุทธาคมเป็นอย่างดี และชอบออกเดินธุดงค์ไปตามที่ต่าง ๆ ในประเทศพม่า
อุตตมรัมโภภิกขุเข้ามาในประเทศไทยครั้งแรกทางจังหวัดเชียงใหม่ เมื่อ พ.ศ. 2486 โดยเดินธุดงค์มาจำพรรษาอยู่ที่วัดสวนดอก ก่อนจะออกธุดงค์ไป แม่ฮ่องสอน ตาก เชียงราย น่าน กาญจนบุรี
เนื่องจากเหตุการณ์บ้านเมืองในประเทศพม่าขณะนั้น อุตตมรัมโภภิกขุจึงเดินทางเข้าสู่ประเทศไทยอีกครั้งทางหมู่บ้านอีต่อง ตำบลปิล็อก อำเภอสังขละบุรี จังหวัดกาญจนบุรี  ขณะจำพรรษาอยู่ที่วัดเกาะ อำเภอโพธาราม จังหวัดราชบุรี มีคนมาแจ้งข่าวว่าที่สังขละบุรีมีชาวมอญจากบ้านเดิมของท่าน อพยพเข้าเมืองไทยและต้องการนิมนต์ท่านไปเยี่ยม ท่านได้พบกับชาวมอญที่อพยพมาจากโมกกะเนียง เจ้าคะเล และมะละแหม่ง และพาชาวมอญเหล่านี้ไปอาศัยอยู่ที่บ้านวังกะล่าง ถือเป็นจุดกำเนิดของชุมชนชาวมอญในสังขละบุรี
ในปี พ.ศ. 2499 หลวงพ่ออุตตมะร่วมกับชาวบ้านชาวกะเหรี่ยงและชาวมอญ ได้พร้อมใจกันสร้างศาลาวัดขึ้น มีฐานะเป็นสำนักสงฆ์ แต่ชาวบ้านโดยทั่วไปเรียกว่า วัดหลวงพ่ออุตตมะ ตั้งอยู่บนเนินสูงในบริเวณที่เรียกว่าสามประสบ เพราะมีแม่น้ำ 3 สายไหลมาบรรจบกันคือแม่น้ำซองกาเลีย แม่น้ำบีคลี่ แม่น้ำรันตี ในปี พ.ศ. 2505 ได้รับอนุญาตจากกรมการศาสนาให้ใช้ชื่อว่า "วัดวังก์วิเวการาม" ซึ่งตั้งตามชื่ออำเภอวังกะ ในวัดมีการก่อสร้างเจดีย์จำลองแบบจากมหาโพธิวิหาร เมืองพุทธคยา ประเทศอินเดีย เริ่มก่อสร้าง พ.ศ. 2518 แล้วเสร็จเมื่อ พ.ศ. 2529
ต่อมาทางการไฟฟ้าฝ่ายผลิตได้ก่อสร้างเขื่อนวชิราลงกรณ์ ซึ่งเมื่อกักเก็บน้ำในปี พ.ศ. 2527 น้ำในเขื่อนเขาแหลมจะท่วมตัวอำเภอเก่ารวมทั้งหมู่บ้านชาวมอญ ทางวัดจึงได้ย้ายมาอยู่บนเนินเขาในที่ปัจจุบัน โดยทางราชการได้ช่วยเหลือในการอพยพผู้คนซึ่งมีอยู่ราว 1,000 หลังคาเรือน บนพื้นที่ 1,000 ไร่เศษ ส่วนบริเวณวัดหลวงพ่ออุตตมะเดิม ปัจจุบันจมอยู่ใต้น้ำ และมีชื่อเสียงเป็นสถานที่ท่องเที่ยว Unseen Thailand เป็นที่รู้จักในชื่อว่า วัดใต้น้ำ สังขละบุรี
ลำดับสมณศักดิ์

ได้รับแต่งตั้งเป็นพระครูสังฆรักษ์
5 ธันวาคม พ.ศ. 2512 พระราชทานสมณศักดิ์เป็นพระครูสัญญาบัตรที่ พระครูอุดมสิทธาจารย์
5 ธันวาคม พ.ศ. 2524 ได้รับพระราชทานสมณศักดิ์เป็นพระราชาคณะที่ พระอุดมสังวรเถร
5 ธันวาคม พ.ศ. 2534 ได้รับพระราชทานเลื่อนสมณศักดิ์เป็นพระราชาคณะชั้นราชที่ พระราชอุดมมงคล พหลนราทร มหาคณิสสร บวรสังฆาราม คามวาสี
มรณภาพ

หลวงพ่ออุตตมะเข้ารับรักษาตัวที่โรงพยาบาลศิริราช ตั้งแต่วันที่ 25 พฤศจิกายน พ.ศ. 2547 ด้วยโรคไต โรคหัวใจ โรคปอด สมองขาดเลือดไปเลี้ยง ท่านไม่รู้สึกตัวและไม่สามารถลืมตาเองได้เป็นเวลากว่า 1 ปี จนกระทั่งเกิดอาการติดเชื้ออย่างรุนแรง และมรณภาพจากการติดเชื้อในกระแสโลหิตจากภาวะปอดอักเสบ เมื่อเวลา 7.22 น. ของวันที่ 18 ตุลาคม พ.ศ. 2549 อายุรวม 97 ปี
แหล่งข้อมูลอื่น

วัดใต้น้ำ สังขละบุรี เก็บถาวร 2020-01-22 ที่ เวย์แบ็กแมชชีน
หลวงพ่ออุตตมะ ประทีปแห่งไทยรามัญ เก็บถาวร 2008-07-02 ที่ เวย์แบ็กแมชชีน
สตาร์บอย (อัลบั้ม)

สตาร์บอย (อังกฤษ: Starboy) เป็นสตูดิโออัลบั้มที่สามของนักร้องชาวแคนาดา เดอะวีกเอนด์ อัลบั้มออกจำหน่ายในวันที่ 25 พฤศจิกายน ค.ศ. 2016 โดยค่ายเอกซ์โอ และรีพับลิกเรเคิดส์ อัลบั้มมีศิลปินรับเชิญมากมาย เช่น ดาฟต์พังก์ ลานา เดล เรย์ ฟิวเชอร์ และเคนดริก ลามาร์ อัลบั้มมีซิงเกิลสามซิงเกิล ได้แก่ "สตาร์บอย" "ไอฟีลอิตคัมมิง" และ "ปาร์ตีมอนสเตอร์"
สตาร์บอยได้รับการตอบรับที่ดีจากนักวิจารณ์และเปิดตัวที่อันดับหนึ่งในชาร์ตบิลบอร์ด 200 โดยขายได้ 348,000 ชุด รวมถึงยอดขายอัลบั้มในสัปดาห์แรก 209,000 ชุดด้วย อัลบั้มยังเปิดตัวอันดับหนึ่งบนชาร์ตแคนาเดียนอัลบั้มส์ชาร์ตของนิตยสารบิลบอร์ดด้วย
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000 |
| Austria (IFPI Austria) | Platinum | 15,000* |
| Brazil (Pro-Música Brasil) | Gold | 20,000* |
| Canada (Music Canada) | 5× Platinum | 400,000 |
| Denmark (IFPI Danmark) | 4× Platinum | 80,000 |
| France (SNEP) | 2× Platinum | 200,000 |
| Germany (BVMI) | Gold | 100,000 |
| Italy (FIMI) | Platinum | 50,000 |
| Mexico (AMPROFON) | Platinum+Gold | 90,000 |
| Norway (IFPI Norway) | Platinum | 30,000* |
| Poland (ZPAV) | Gold | 10,000 |
| Portugal (AFP) | Gold | 7,500^ |
| Singapore (RIAS) | Platinum | 10,000* |
| Sweden (GLF) | 2× Platinum | 80,000 |
| United Kingdom (BPI) | Platinum | 300,000 |
| United States (RIAA) | 3× Platinum | 3,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการออกจำหน่าย

| ประเทศ | วันที่ | รูปแบบ | ค่าย | อ้างอิง |
| --- | --- | --- | --- | --- |
| Various | November 25, 2016 | Digital download | XO Republic |  |
| United States | November 28, 2016 | CD | XO Republic |  |
| Brazil | December 16, 2016 | CD | Universal |  |
กรมพัฒนาพลังงานทดแทนและอนุรักษ์พลังงาน

| --- | --- |
Department of Alternative Energy Development and Efficiency
ตราสัญลักษณ์ปัจจุบัน
ตราสัญลักษณ์เดิม
 ที่ทำการของกรม
ภาพรวมกรม
ก่อตั้ง: 6 มกราคม พ.ศ. 2496; 71 ปีก่อน (2496-01-06)
กรมก่อนหน้า: การพลังงานแห่งชาติ (พ.ศ. 2496 – พ.ศ. 2514) สำนักงานพลังงานแห่งชาติ (พ.ศ. 2514 – พ.ศ. 2535) กรมพัฒนาและส่งเสริมพลังงาน (พ.ศ. 2535 – พ.ศ. 2545)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: บ้านพิบูลธรรม เลขที่ 17 ถนนพระรามที่ 1 แขวงรองเมือง เขตปทุมวัน กรุงเทพมหานคร 10330
บุคลากร: 982 คน (พ.ศ. 2565)
งบประมาณต่อปี: 1,514,536,400 บาท (พ.ศ. 2568)
ฝ่ายบริหารกรม: นันธิกา ทังสุพานิช, อธิบดี ราตรี ไขศิลป์, รองอธิบดี อดิศักดิ์ ชูสุข, รองอธิบดี นันทศิษฎ์ วงศ์วัฒนา, รองอธิบดี
ต้นสังกัดกรม: กระทรวงพลังงาน
เว็บไซต์: เว็บไซต์ของกรม
กรมพัฒนาพลังงานทดแทนและอนุรักษ์พลังงาน (อังกฤษ: Department of Alternative Energy Development and Efficiency) เป็นส่วนราชการระดับกรมของ กระทรวงพลังงาน มีหน้าที่รับผิดชอบในการส่งเสริมประสิทธิภาพการใช้พลังงาน กำกับการอนุรักษ์พลังงาน จัดหาแหล่งพลังงาน พัฒนาทางเลือกการใช้พลังงานแบบผสมผสานและเผยแพร่เทคโนโลยีด้านพลังงานอย่างเป็นระบบต่อเนื่อง เพื่อสนองตอบความต้องการของทุกภาคส่วนอย่างเพียงพอ ด้วยต้นทุนที่เอื้อต่อการพัฒนาประเทศ และการมีคุณภาพชีวิตที่ดีของประชาชน
ประวัติ

บทความหลัก: พลังงานในประเทศไทย
กรมพัฒนาพลังงานทดแทนและอนุรักษ์พลังงาน แต่เดิมคือ การพลังงานแห่งชาติ โดยจัดตั้งขึ้น เมื่อวันที่ 6 มกราคม 2476 โดยมีที่มาจาก คณะกรรมการไฟฟ้าและพลังงานแห่งประเทศไทย ซึ่งได้รับความช่วยเหลือทางด้านวิชาการจากธนาคารโลก โดยที่ควรจะมีหน่วยงานที่เข้ามารับผิดชอบด้านพลังงานโดยเฉพาะ ต่อมา ได้มีการตราพระราชบัญญัติการพลังงานแห่งชาติขึ้น โดยมีหน้าที่ในการจัดหา การค้นคว้า วิจัย และสำรวจแหล่งที่มาพลังงาน รวมไปถึงการวางนโยบายและส่งเสริมการใช้พลังงาน โดยเป็นส่วนราชการใน สำนักนายกรัฐมนตรี และมี ศาสตราจารย์ บุญรอด บิณฑสันต์ เป็นเลขาธิการการพลังงานแห่งชาติคนแรก โดยในระยะแรก ได้ใช้ที่ทำการชั่วคราวอยู่ที่คณะวิศวกรรมศาสตร์ จุฬาลงกรณ์มหาวิทยาลัย และได้ย้ายมาที่ศาลาลูกขุนใน ในพระบรมมหาราชวัง
ต่อมา เมื่อมีการจัดตั้ง กระทรวงพัฒนาการแห่งชาติ ขึ้นในปี 2506 การพลังงานแห่งชาติ ก็เป็นส่วนราชการหนึ่งของกระทรวง และในปี 2514 ก็ได้มีการเปลื่ยนชื่อเป็น สำนักงานพลังงานแห่งชาติ และกลับสังกัดสำนักนายกรัฐมนตรีอีกครั้ง
ปี 2522 เมื่อมีการจัดตั้ง กระทรวงวิทยาศาสตร์ เทคโนโลยีและการพลังงาน จึงได้รับโอน สำนักงานพลังงานแห่งชาติ เข้าเป็นส่วนหนึ่งของกระทรวงด้วย และต่อมาได้มีการแยกส่วนงานที่เกี่ยวข้องกับการวางนโยบายพลังงาน ไปจัดตั้งเป็นส่วนราชการระดับกรม คือ สำนักงานคณะกรรมการนโยบายพลังงานแห่งชาติ สังกัดสำนักนายกรัฐมนตรี พร้อมกับการเปลื่ยนชื่อหน่วยงานเป็น กรมพัฒนาและส่งเสริมพลังงาน ในปี 2535
และเมื่อมีการปฏิรูประบบราชการเมื่อปี พ.ศ. 2545 กรมพัฒนาและส่งเสริมพลังงาน จึงได้เข้าสังกัด และเป็นส่วนหนึ่งของ กระทรวงพลังงาน พร้อมกับเปลื่ยนชื่อเป็น กรมพัฒนาพลังงานทดแทนและอนุรักษ์พลังงาน จนถึงปัจจุบัน
แหล่งข้อมูลอื่น

เว็บไซต์กรมพัฒนาพลังงานทดแทนและอนุรักษ์พลังงาน เก็บถาวร 2019-04-21 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงพลังงาน |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมพัฒนาพลังงานทดแทนและอนุรักษ์พลังงาน  สำนักงานนโยบายและแผนพลังงาน  กรมธุรกิจพลังงาน  กรมเชื้อเพลิงธรรมชาติ  |  |
| รัฐวิสาหกิจ |  บริษัท ปตท. จำกัด (มหาชน)  การไฟฟ้าฝ่ายผลิตแห่งประเทศไทย  |  |
| หน่วยงานที่กำกับดูแลของรัฐมนตรี |  สำนักงานกองทุนน้ำมันเชื้อเพลิง  |  |
| อื่น ๆ |  กองทุนน้ำมันเชื้อเพลิง  สถาบันบริหารกองทุนพลังงาน (องค์การมหาชน) (อดีต)  |  |
หมวดหมู่
สุนันทา

สุนันทา อาจหมายถึง
สุนันทา - หนึ่งในมเหสีสี่นางของพระอินทร์ คือ สุชาดา สุธรรมา สุจิตรา และสุนันทา
วังสวนสุนันทา - พระราชมนเทียรในพระราชวังดุสิต เขตดุสิต กรุงเทพมหานคร ปัจจุบันไม่เป็นเขตพระราชฐานแล้ว
มหาวิทยาลัยราชภัฏสวนสุนันทา - มหาวิทยาลัยรัฐในประเทศไทย เดิมเรียก วิทยาลัยครูสวนสุนันทา มีสำนักอยู่ในวังสวนสุนันทา
น้ำตกสุนันทา - น้ำตกในอุทยานแห่งชาติเขานัน อำเภอท่าศาลา จังหวัดนครศรีธรรมราช
ทัศนีย์ คล้ายกัน - นักเขียนนิยายชาวไทย นามปากกว่า สุนันทา
สุนันทากุมารีรัตน์ พระบรมราชเทวี, สมเด็จพระนางเจ้า - พระราชธิดาในพระบาทสมเด็จพระปรเมนทรมหามงกุฎ สิ้นพระชนม์เพราะเรือต้นล้ม จึงมักเรียกกันว่า พระนางเรือล่ม
สุนันทา เดวา - เน็ตไอดอลชาวไทย
สุนันทา ธิกุลวงษ์ - เจ้าหน้าที่ของรัฐชาวไทย มีชื่อในการออกแบบเหรียญกษาปณ์
สุนันทา นาคสมภพ - ผู้กำกับและนักแสดงชาวไทย
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม > ผลการเลือกตั้งแบบบัญชีรายชื่อ (รวมทั้งฉะเชิงเทรา)

| พรรค | พรรค | คะแนนเสียง> จน. | คะแนนเสียง>  % | คะแนนเสียง>  |
| --- | --- | --- | --- | --- |
|  | ไทยรักไทย | 136,542 | 47.15% |  |
|  | ชาติพัฒนา | 29,677 | 10.25% |  |
|  | ความหวังใหม่ | 13,923 | 4.81% |  |
|  | ประชาธิปัตย์ | 61,281 | 21.16% |  |
|  | ไท | 425 | 0.15% |  |
|  | อื่น ๆ | 47,744 | 16.48% |  |
| ผลรวม | ผลรวม | 289,592 | 100.00% |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดฉะเชิงเทรา
| พรรค | พรรค | คะแนนเสียง | ร้อยละ |
| --- | --- | --- | --- |
|  | เสรีประชาธิปไตย (1) | 1,728 | 0.60 |
|  | ชาวไทย (2) | 785 | 0.27 |
|  | กสิกรไทย (3) | 914 | 0.32 |
|  | นิติมหาชน (4) | 1,391 | 0.48 |
|  | ความหวังใหม่ (5) | 13,923 | 4.81 |
|  | รักสามัคคี (6) | 1,095 | 0.38 |
|  | ไทยรักไทย (7) | 136,542 | 47.15 |
|  | ชาติประชาธิปไตย (8) | 2,227 | 0.77 |
|  | ชาติไทย (9) | 3,940 | 1.36 |
|  | สันติภาพ (10) | 757 | 0.26 |
|  | ถิ่นไทย (11) | 7,938 | 2.74 |
|  | พลังประชาชน (12) | 947 | 0.33 |
|  | ราษฎร (13) | 5,381 | 1.86 |
|  | สังคมใหม่ (14) | 603 | 0.21 |
|  | เสรีธรรม (15) | 1,928 | 0.67 |
|  | ประชาธิปัตย์ (16) | 61,281 | 21.16 |
|  | อำนาจประชาชน (17) | 1,347 | 0.47 |
|  | ประชากรไทย (18) | 3,555 | 1.23 |
|  | ไท (19) | 425 | 0.15 |
|  | ก้าวหน้า (20) | 498 | 0.17 |
|  | ชาติพัฒนา (21) | 29,677 | 10.25 |
|  | แรงงานไทย (22) | 383 | 0.13 |
|  | เผ่าไท (23) | 191 | 0.07 |
|  | สังคมประชาธิปไตย (24) | 341 | 0.12 |
|  | ชีวิตที่ดีกว่า (25) | 397 | 0.14 |
|  | พัฒนาสังคม (26) | 367 | 0.13 |
|  | ไทยช่วยไทย (27) | 1,515 | 0.52 |
|  | ไทยมหารัฐ (28) | 320 | 0.11 |
|  | ศรัทธาประชาชน (29) | 158 | 0.05 |
|  | วิถีไทย (30) | 187 | 0.06 |
|  | ไทยประชาธิปไตย (31) | 3,809 | 1.32 |
|  | พลังธรรม (32) | 1,169 | 0.40 |
|  | ชาวนาพัฒนาประเทศ (33) | 1,005 | 0.35 |
|  | กิจสังคม (34) | 623 | 0.22 |
|  | เกษตรมหาชน (35) | 674 | 0.23 |
|  | พลังเกษตรกร (36) | 717 | 0.25 |
|  | สยาม (37) | 854 | 0.29 |

| บัตรดี | บัตรดี | 289,592 | 93.40 |
| บัตรเสีย | บัตรเสีย | 8,390 | 2.71 |
| ไม่ประสงค์ลงคะแนน | ไม่ประสงค์ลงคะแนน | 12,059 | 3.89 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 310,041 | 68.71 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 451,259 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองฉะเชิงเทรา และอำเภอบางคล้า (เฉพาะตำบลสาวชะโงก ตำบลบางสวน ตำบลเสม็ดเหนือ และตำบลเสม็ดใต้
| ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> ± |
| --- | --- | --- | --- | --- | --- |
|  | ไทยรักไทย   | อนันต์ ฉายแสง (7)✔ | 39,531 | 59.03 |  |
|  | ประชาธิปัตย์   | เอกชัย ฐปนานนท์ (16) | 19,336 | 28.88 |  |
|  | ชาติไทย  | ร้อยตรีหญิง พนิดา เกษมมงคล (9)✔ | 3,899 | 5.82 |  |
|  | ราษฎร  | จิรพงษ์ หมุดธรรม (13) | 2,761 | 4.12 |  |
|  | ชาติพัฒนา (พ.ศ. 2535)   | ยุคลธร นิยุตรานนท์ (21) | 920 | 1.37 |  |
|  | ประชากรไทย  | จีระพันธ์ เจริญสุข (18) | 515 | 0.77 |  |
| ผลรวม | ผลรวม | ผลรวม | 66,962 | 100.00 | — |

| บัตรดี | บัตรดี | บัตรดี | 66,962 | 84.10 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 5,672 | 7.12 | – |
| บัตรเสีย | บัตรเสีย | บัตรเสีย | 6,989 | 8.78 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 79,623 | 70.38 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 113,133 | 100.00 | — |
: ไทยรักไทย   ได้ที่นั่งจาก ความหวังใหม่
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอบางน้ำเปรี้ยว อำเภอคลองเขื่อน อำเภอราชสาส์น อำเภอบางคล้า (ยกเว้นตำบลสาวชะโงก ตำบลบางสวน ตำบลเสม็ดเหนือ และตำบลเสม็ดใต้) และอำเภอพนมสารคาม (เฉพาะตำบลหนองยาว ตำบลเมืองเก่า และตำบลหนองแหน)
| ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> ± |
| --- | --- | --- | --- | --- | --- |
|  | ชาติพัฒนา (พ.ศ. 2535)   | อิทธิ ศิริลัทธยากร (21)* | 34,879 | 51.24 |  |
|  | ไทยรักไทย   | จักรพันธ์ ทัตติยกุล (7)✔ | 18,107 | 26.60 |  |
|  | ประชาธิปัตย์   | ชัยสิทธิ์ พูลสมบัติ (16) | 8,685 | 12.76 |  |
|  | ความหวังใหม่  | มานพ คณะเสน (5) | 5,013 | 7.36 |  |
|  | ถิ่นไทย   | ยุทธศักดิ์ เสน์หา (11) | 1,070 | 1.57 |  |
|  | ประชากรไทย  | ชัยศิริ เอี่ยมศิริ (18) | 312 | 0.46 |  |
| ผลรวม | ผลรวม | ผลรวม | 68,066 | 100.00 | — |

| บัตรดี | บัตรดี | บัตรดี | 68,066 | 86.84 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,591 | 3.31 | – |
| บัตรเสีย | บัตรเสีย | บัตรเสีย | 7,719 | 9.85 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 78,376 | 69.65 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 112,533 | 100.00 | — |
: ชาติพัฒนา (พ.ศ. 2535)   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 3

เขตการเลือกตั้งที่ 3 ประกอบด้วยอำเภอท่าตะเกียบ อำเภอสนามชัยเขต และอำเภอพนมสารคาม (ยกเว้นตำบลหนองยาว ตำบลเมืองเก่า และตำบลหนองแหน)
| ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 3 จังหวัดฉะเชิงเทรา> ± |
| --- | --- | --- | --- | --- | --- |
|  | ความหวังใหม่  | สุชาติ ตันเจริญ (5)* | 24,324 | 42.76 |  |
|  | ไทยรักไทย   | พันตำรวจโท สมศักดิ์ สุวรรณวงษ์ (7) | 19,462 | 34.21 |  |
|  | ชาติพัฒนา (พ.ศ. 2535)   | สุนันท์ บุญประเสริฐ (21) | 6,222 | 10.94 |  |
|  | ประชาธิปัตย์   | พงษ์ศักดิ์ เข็มทอง (16) | 5,377 | 9.45 |  |
|  | ถิ่นไทย   | พิชัย หงษ์สุวรรณ (11) | 1,301 | 2.29 |  |
|  | ประชากรไทย  | ขวัญใจ พิทักษ์ศิลป์ (18) | 201 | 0.35 |  |
| ผลรวม | ผลรวม | ผลรวม | 56,887 | 100.00 | — |

| บัตรดี | บัตรดี | บัตรดี | 56,887 | 80.75 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,110 | 4.41 | – |
| บัตรเสีย | บัตรเสีย | บัตรเสีย | 10,455 | 14.84 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 70,452 | 63.95 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 110,170 | 100.00 | — |
: ความหวังใหม่  ได้ที่นั่งจาก ไท (พ.ศ. 2539)
ผลการเลือกตั้งแบบแบ่งเขต > เขตเลือกตั้งที่ 4

เขตการเลือกตั้งที่ 4 ประกอบด้วยอำเภอแปลงยาว อำเภอบ้านโพธิ์ และอำเภอบางปะกง
| ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 4 จังหวัดฉะเชิงเทรา> ± |
| --- | --- | --- | --- | --- | --- |
|  | ไทยรักไทย   | วุฒิพงศ์ ฉายแสง (7) | 41,807 | 67.63 |  |
|  | ราษฎร  | จักรวาล ท้วมเจริญ (13) | 18,207 | 29.45 |  |
|  | ชาติพัฒนา (พ.ศ. 2535)   | จรินทร ช่องท้วม (21) | 1,129 | 1.83 |  |
|  | ประชากรไทย  | วรวุฒิ พัดทอง (18) | 670 | 1.08 |  |
|  | ประชาธิปัตย์   | เอกวิทย์ นันทมานพ (16)† | – | – | – |
| ผลรวม | ผลรวม | ผลรวม | 61,876 | 100.00 | — |

| บัตรดี | บัตรดี | บัตรดี | 61,876 | 75.84 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 4,875 | 5.98 | – |
| บัตรเสีย | บัตรเสีย | บัตรเสีย | 14,827 | 18.18 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 81,578 | 70.68 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 115,423 | 100.00 | — |
: ไทยรักไทย   ได้ที่นั่งจาก ประชาธิปัตย์
ดูเพิ่ม

จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
Calamophyllum

| Calamophyllum |
| --- | --- |

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: ผักเบี้ยทะเล Aizoaceae
สกุล:: Calamophyllum Calamophyllum Schwantes

Calamophyllum เป็นสกุลของพืชดอกที่อยู่ในวงศ์ผักเบี้ยทะเล
ถิ่นกำเนิดอยู่บริเวณสาธารณรัฐแอฟริกาใต้
สปีชีส์ในสกุล ได้แก่:
Calamophyllum cylindricum (Haw.) Schwantes
Calamophyllum teretifolium (Haw.) Schwantes
Calamophyllum teretiusculum (Haw.) Schwantes
พรอดิวซ์ 101 (ฤดูกาล 2)

| พรอดิวซ์ 101 |
| --- | --- |
โปสเตอร์ประชาสัมพันธ์
กำกับโดย: อัน จุนยอง
พิธีกร: โบอา
ดนตรีแก่นเรื่องเปิด: "นายานา (พิกมี)"
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนฤดูกาล: 2
จำนวนตอน: 11
การผลิต
ผู้อำนวยการผลิต: คิม ยงบอม
ความยาวตอน: 120–130 นาที
บริษัทผู้ผลิต: CJ E&M AKA TV
ออกอากาศ
เครือข่าย: เอ็มเน็ต
ออกอากาศ: 7 เมษายน ค.ศ. 2017 (2017-04-07) – 16 มิถุนายน ค.ศ. 2017 (2017-06-16)
พรอดิวซ์ 101 ซีซัน 2 (อังกฤษ: Produce 101 Season 2; เกาหลี: 프로듀스 101 시즌 2) เป็นรายการเรียลลิตีค้นหากลุ่มศิลปินชาย (บอยแบนด์) ของประเทศเกาหลีใต้ ออกอากาศในปี พ.ศ. 2560 ทางสถานีโทรทัศน์เอ็มเน็ต ต่อมาในปี พ.ศ. 2562 มีการร้องขอให้ตรวจสอบการปรับเปลี่ยนผลคะแนนโหวตของผู้เข้าแข่งขันในรายการซีรีส์ Produce 101 เจ้าหน้าที่จึงทำการตรวจสอบการโหวตของรายการในทุกฤดูกาล และมีการตั้งข้อหานายอันจุนยอง (โปรดิวเซอร์รายการ) และทีมงานในข้อหาร่วมกันฉ้อโกงประชาชน นำมาสู่การถูกฟ้องร้องของโปรดิวเซอร์และทีมงานที่เกี่ยวข้องกับการเปลี่ยนแปลงผลคะแนนโหวต ในการพิจารณาคดีครั้งแรกทางจำเลยไม่ได้เดินทางมาศาล มีเพียงแต่ทนายของจำเลยเท่านั้น และมีการร้องขอให้พิจารณาคดีโดยลับ เพื่อป้องกันความเสียหายจากการเปิดเผยรายชื่อเด็กฝึกหัดที่เกี่ยวข้อง แต่อย่างไรก็ดี ในวันที่ 18 พฤศจิกายน พ.ศ. 2563 พิจารณาคดีที่ศาลชั้นอุทธรณ์ได้มีการเปิดเผยรายชื่อเด็กฝึกหัดที่ได้รับความเสียหายจากการถูกปรับเปลี่ยนผลคะแนนโหวตในรายการทุกฤดูกาลเพื่อให้เกิดความเป็นธรรมแก่ผู้เสียหาย โดยฤดูกาลที่ 2 มีเด็กฝึกหัดจำนวน 2 คน ที่ถูกปรับเปลี่ยนผลคะแนนโหวตคือ ซองฮยอนอู (A.M) ถูกปรับเปลี่ยนผลคะแนนโหวตในรอบแรก อันดับครั้งสุดท้ายคืออันดับที่ 61 และ คังดงโฮ (BAEKHO) ถูกปรับเปลี่ยนผลคะแนนโหวตในรอบสุดท้าย อันดับครั้งสุดท้ายคืออันดับที่ 13
รูปแบบของรายการ

พรอดิวซ์ 101 ฤดูกาล 2 เป็นพรอเจ็กต์ในการค้นหาศิลปินบอยแบนด์ หลังจากที่ พรอดิวซ์ 101 ฤดูกาล 1 ประสบความสำเร็จเป็นอย่างสูงกับการค้นหาศิลปินเกิร์ลกรุ๊ปแห่งชาติ ในฤดูกาล 2 นี้ ยังคงใช้รูปแบบรายการในรูปแบบเดิม ด้วยการคัดเลือกเด็กฝึกหัดชายทั้งหมด 101 คนจาก 54 สังกัดทั่วประเทศเกาหลีใต้ และจะมีเพียง 11 คนเท่านั้นที่จะถูกเลือกให้ได้เดบิวต์เป็นกลุ่มศิลปินบอยแบนด์ ผ่านทางการโหวตจากผู้ชม
ในฤดูกาลที่ 2 นี้ ได้ โบอา นักร้องสาวชื่อดัง รับหน้าที่เป็นตัวแทนพรอดิวเซอร์แห่งชาติ และยังมีผู้ฝึกสอนที่จะคอยฝึกซ้อมให้กับเด็กฝึกหัดในด้านต่าง ๆ ได้แก่ อี ซอกฮุน (การร้อง), ชิน ยูมี (การร้อง), ชีตาห์ (การแร็ป), ดอนมิลส์ (การแร็ป), กาฮี (การเต้น) และ ควอน แจซึง (การเต้น)
ในวันที่ 9 มีนาคม พ.ศ. 2560 พรอดิวซ์ 101 ฤดูกาล 2 ได้เปิดตัวครั้งแรกในรายการ เอ็ม เคานต์ดาวน์ โดยมีตัวแทนพรอดิวเซอร์แห่งชาติคือ โบอา และเด็กฝึกทั้งหมด กับการแสดงเปิดตัวเพลงประจำรายการที่มีชื่อว่า "나야나 (PICK ME)"
รายละเอียดตอน > ตอนที่ 1 (7 เมษายน 2560)

ในตอนแรกของรายการ เด็กฝึกหัดทั้งหมดเข้าสู่สตูดิโอถ่ายทำ ซึ่งได้จัดเตรียมที่นั่งไว้สำหรับ 101 ที่นั่ง ในรูปแบบของพีระมิด โดยจะมีหมายเลขอยู่ที่ที่นั่งเรียงตามลำดับตั้งแต่ที่นั่งหมายเลข 1 ซึ่งอยู่ชั้นบนสุด (ยอดพีระมิด) ไปจนถึงที่นั่งหมายเลข 101 จากนั้นเด็กฝึกหัดทุกคนก็ได้พบกับ โบอา รับหน้าที่พิธีกรและเป็นตัวแทนของพรอดิวเซอร์แห่งชาติ รวมถึงได้พบกับทีมเทรนเนอร์ที่จะมาช่วยดูแลและฝึกซ้อมให้คำแนะนำกับเด็กฝึกหัดทุกคน จากนั้นพิธีกรจึงได้ประกาศให้ทราบว่า เด็กฝึกหัดทุกคนจะต้องทำการแสดงความสามารถครั้งแรกต่อหน้าเหล่าเทรนเนอร์ เพื่อทำการประเมินจัดกลุ่ม โดยการประเมินจัดกลุ่มนั้นจะใช้ลักษณะของการให้เกรดตั้งแต่ A, B, C, D, ไปจนถึง F ซึ่งเด็กฝึกหัดจะทำการแสดงแบ่งตามสังกัด แต่การประเมินนั้นจะประเมินเป็นรายบุคคล
รายละเอียดตอน > ตอนที่ 2 (14 เมษายน 2560)

หลังจากการประเมินจัดกลุ่มในรอบแรกจบลง ได้มีการเปิดเผยเพลงประจำรายการ ซึ่งมีชื่อเพลงว่า "나야나 (PICK ME)" ซึ่งเด็กฝึกหัดทุกคนจะได้ทำการแสดงเพลงนี้ในรายการ เอ็ม! เคาท์ดาวน์ แต่ท่อนร้องนั้นจะถูกแบ่งตามระดับเกรด โดยเด็กฝึกหัดที่ได้เกรด A จะได้อยู่ตรงกลางเวทีและมีท่อนร้องมากที่สุด ในขณะที่เด็กฝึกหัดที่ได้เกรด F จะไม่มีท่อนร้องและไม่ได้ยืนบนเวที อย่างไรก็ตาม พิธีกรได้แจ้งให้เด็กฝึกหัดทุกคนทราบว่า จะมีการประเมินจัดกลุ่มใหม่อีกครั้ง ซึ่งจะวัดผลจากการแสดงเพลง "나야나 (PICK ME)" โดยเด็กฝึกหัดทุกคนมีเวลาในการฝึกซ้อม 3 วัน และเทรนเนอร์จะประเมินผลเด็กฝึกหัดเป็นรายบุคคลผ่านวิดีโอที่ถูกอัดไว้ นอกจากนี้ เด็กฝึกหัดที่ได้เกรด A ยังจะได้รับโอกาสขึ้นแสดงในรายการ เอ็ม! เคาท์ดาวน์ อีกครั้ง และยังได้รับโอกาสในการเป็นเซนเตอร์ของเพลงนี้ด้วย